
PLANAVIMO DARBŲ PROGRAMA 
DETALIOJO PLANAVIMO DOKUMENTUI KOREGUOTI

1. Planavimo dokumento pavadinimas: Dėl leidimo koreguoti teritorijos prie Taikos g. nedidelių veiklos mastų detaliojo plano sprendinius žemės sklype Talino g. 59 (kadastro Nr. 0101/0019:750) inicijavimo sutarties pagrindu.
2. Planuojamos teritorijos (sklypų) adresas: žemės sklype Talino g. 59 (kadastro 
Nr. 0101/0019:750).
3. Planuojamos teritorijos plotas: apie 0,15 ha.
[bookmark: _Hlk116908347]4. Nagrinėjama (numatomų sprendinių įtaką patirianti) teritorija: Talino g. ir vienbučių/dvibučių, daugiabučių teritorija apribotas kvartalas, į kurį įeina planuojama teritorija (pažymėta pridedamoje schemoje).
5. Planavimo organizatorius: Vilniaus miesto savivaldybės administracijos direktorius, Konstitucijos pr. 3, LT-09601, Vilnius, tel. 8 5 2112616, faks. 8 5 2112222.
6. Planavimo iniciatorius: fizinis asmuo.
7. Rengėjas: pasirenka planavimo iniciatorius.
8. Planavimo pagrindas: iniciatoriaus prašymas.
9. Planavimo tikslai ir detaliojo plano uždaviniai: nustatyti teritorijos naudojimo reglamentus vadovaujantis galiojančiais teisės aktais ir Vilniaus miesto savivaldybės teritorijos bendrojo plano sprendiniais (pagal pridedamą miesto plano ištrauką).
10. Keičiami galiojančiame detaliajame plane nustatyti reglamentai (išskyrus Kompleksinio teritorijų planavimo dokumentų rengimo taisyklių 315.1 ir 315.2 papunkčiuose nurodytus atvejus): teritorijos naudojimo būdas – G1 (mažaaukščių gyvenamųjų namų statybos). Nustatomi detaliuoju planu nenustatyti teritorijos naudojimo reglamentai. 
11. Papildomi planavimo uždaviniai: suformuoti optimalią urbanistinę struktūrą, numatyti funkcinius bei kompozicinius ryšius su gretimomis teritorijomis, detalizuoti savivaldybės lygmens bendrajame plane nustatytus teritorijų naudojimo privalomuosius reikalavimus; vertinant kontekstą nagrinėjamoje teritorijoje pasiūlyti perspektyvinį galimą užstatymą, kuris pagrįstų siūlomus sprendinius planuojamoje teritorijoje; pateikti urbanistinės koncepcijos schemą nagrinėjamai teritorijai, į 3d.vilnius.lt įkelti planuojamo urbanistinio užstatymo 3D modelį; pateikti papildomą informaciją, reikalingą detaliojo plano sprendiniams paaiškinti ir (ar) įgyvendinti; pateikti formuojamų urbanistinių struktūrų maketą, reikalingą detaliojo plano sprendiniams paaiškinti; numatyti pėsčiųjų, dviračių takų ryšių sistemą, kitas susisiekimo komunikacijas ir joms funkcionuoti reikalingų servitutų poreikį; nurodyti urbanistinių struktūrų, urbanistinių erdvių formavimo reikalavimus; vykdyti institucijų išduotose planavimo sąlygose nurodytus reikalavimus.

12. Papildomi reglamentai: teritorijos tūrinės ir erdvinės kompozicijos, urbanistinių struktūrų ir urbanistinių erdvių formavimo reikalavimai; viešųjų erdvių išdėstymas; numatomų susisiekimo komunikacijų (aptarnaujančių gatvių ir pagalbinių gatvių trasų), skirstomųjų tinklų, jiems funkcionuoti reikalingų servitutų išdėstymas; nuoseklaus vidinių gatvių tinklo sukūrimas; atliekų surinkimo konteinerių aikštelių išdėstymas; siūlomas pastatų išdėstymas; priklausomųjų želdynų išdėstymas; kraštovaizdžio savitumui išsaugoti svarbūs gamtiniai elementai, saugotini želdiniai ir (ar) jų grupės; pastatų, formuojančių gatvių užstatymą, aukščio ir gatvių pločio santykio, pastatų formų ir tūrių formavimo reikalavimai.
13. Detaliojo plano koncepcijos rengimas: nerengiama. 
[bookmark: _Hlk116901670]14. Tyrimai ir galimybių studijos: pagal institucijų planavimo sąlygas.
15. SPAV reikalingumas: nereikalingas arba nustatomas pagal institucijų sąlygas.
16. Detaliojo planavimo etapai: parengiamasis, rengimo ir baigiamasis etapai. 
17. Atviras konkursas geriausiai urbanistinei idėjai atrinkti: nereikalingas.
18. Sprendinių nepriklausomas ekspertinis vertinimas: nereikalingas.
19. Viešumo užtikrinimas: detaliojo plano koregavimo viešumo procedūros atliekamos teisės aktuose nustatyta tvarka. Jas užtikrina planavimo organizatorius ir jo įgaliotas asmuo.
20. Planavimo terminai: nurodomi teritorijų planavimo proceso inicijavimo sutartyje.
21. Derinimo procedūra: detalųjį planą derinti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS). 
22. Kiti reikalavimai: trūkstamus planavimui pradinius duomenis organizatorius paveda surinkti rengėjui. Projektą rengti ant skaitmeninių žemėlapių, panaudojant M 1:500 – M1:1000 duomenis. Planavimo organizatorius patvirtintą dokumentą turi užregistruoti www.tpdr.lt.
